Columbus Circle

Columbus Circle on maamerkki ja nähtävyys Manhattanilla, New Yorkissa. Columbus Circle valmistui vuonna 1905 ja sitä uudistettiin tasan vuosisata myöhemmin vuonna 2005. Aukion ympäri kiertävän liikenneympyrän suunnitteli William P. Eno, joka tunnetaan liikenneturvallisuuden pioneerina. Aukio on nimetty Kristoffer Kolumbuksen mukaan. Aukio sijaitsee Central Parkin lounaiskulmassa.